**Molėtų rajono savivaldybės taryba**

**SPRENDIMAS**

**DĖL 2017 M. molėtų rajono SAVIVALDYBĖS biudžeto LĖŠOMIS FINANSUOJAMŲ VIEŠŲJŲ PASLAUGŲ SRIČIŲ IR PRIORITETŲ PATVIRTINIMO**

2017 m. vasario    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 22 punktu, 10-3 straipsnio 3 ir 4 dalimis, atsižvelgdama į Molėtų rajono savivaldybės strateginį veiklos planą 2017 – 2019 metams, patvirtintą Molėtų rajono savivaldybės tarybos 2016 m. gruodžio 22 d. sprendimu Nr. B1-240 „Dėl Molėtų rajono savivaldybės strateginio veiklos plano 2017 – 2019 metams patvirtinimo“,

Molėtų rajono savivaldybės taryba n u s p r e n d ž i a:

1. Patvirtinti 2017 m. Molėtų rajono savivaldybės lėšomis finansuojamų viešųjų paslaugų sritis ir prioritetus:

1.1. bendrosios gyventojų kultūros ugdymo sritis:

1.1.1. etnotradicijų tęstinumas ir daugiakultūrio dialogo stiprinimas;

1.1.2. kultūros prieinamumo visuomenei didinimas;

1.1.3. naujų kultūros paslaugų ir produktų sukūrimas, įtraukiant vietos bendruomenę;

1.1.4. kultūrinės įtraukties rengiantis paminėti Lietuvos valstybės šimtmetį (2018 m.) skatinimas;

1.2. visuomenės sveikatos stiprinimo sritis:

1.2.1. sveikos mitybos ir fizinio aktyvumo skatinimas;

1.2.2. psichikos sveikatos stiprinimas;

1.2.3. rūkymo, alkoholio ir narkotikų vartojimo prevencija;

1.2.4. aplinkos sveikatos gerinimas;

1.2.5. užkrečiamų ir neužkrečiamų ligų profilaktika;

1.2.6. traumų ir nelaimingų atsitikimų prevencija;

1.2.7. onkologinių ligų profilaktika;

1.3. nevyriausybinių organizacijų ir vietos bendruomenių įgalinimo sritis:

1.3.1. nevyriausybinių organizacijų gebėjimų ir darbuotojų kompetencijų stiprinimas, organizacinė parama, partnerystės ir tinklaveikos skatinimas;

1.3.2. vietos bendruomenių, ypač jaunimo, savanorystės ir socialinio verslumo skatinimas;

1.4. socialinių paslaugų plėtros sritis:

1.4.1. naujų socialinių paslaugų rajono gyventojams kūrimas, panaudojant socialines inovacijas;

1.4.2. naujų socialinių paslaugų neįgaliems vaikams ir suaugusiems asmenims ir jų šeimoms kūrimas;

1.4.3. naujų socialinių paslaugų senyvo amžiaus asmenims kūrimas;

1.4.4. suaugusių asmenų socialinė ir darbinė reabilitacija, emocinė pagalba šiems asmenims;

1.5. neformaliojo švietimo organizavimo sritis:

1.5.1. ikimokyklinio ir priešmokyklinio ugdymo organizavimas;

1.5.2. vaikų ir jaunimo užimtumo organizavimas;

1.6. fizinio aktyvumo ir sporto plėtojimo sritis:

1.6.1. sporto organizacijų indėlio į vaikų ir jaunimo ugdymą, užimtumą per sportą, įvairių sporto šakų plėtrą skatinimas;

1.6.2. fizinio aktyvumo veiklų plėtra, įtraukiant vietos bendruomenę;

1.6.3. įvairaus lygio sporto renginių organizavimas;

1. 7. verslo ir turizmo plėtros sritis:

1.7.1. turizmo rinkodaros priemonių įgyvendinimas;

1.7.2. veiklų, susijusių su projektu „Žvejybos rojus“, įgyvendinimas;

1.7.3. turizmo informacinės sistemos plėtojimas;

1.7.4. paramos smulkiam ir vidutiniam verslui teikimas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras